รัฐบาลไทย-ข่าวทำเนียบรัฐบาล-รอง นรม. พล.อ. ฉัตรชัยฯ ติดตามการปฏิบัติราชการของกลุ่มจังหวัดภาคใต้ฝั่งอันดามัน
วันพุธที่ 14 มีนาคม 2561
รอง นรม. พล.อ. ฉัตรชัยฯ ติดตามการปฏิบัติราชการของกลุ่มจังหวัดภาคใต้ฝั่งอันดามัน
รองนายกรัฐมนตรีประชุมติดตามการปฏิบัติราชการในพื้นที่เขตตรวจราชการที่ 7 (จังหวัดภูเก็ต พังงา กระบี่ ตรัง ระนอง)
วันนี้ (14 มีนาคม 2561) เวลา 10.30 น. พลเอก ฉัตรชัย สาริกัลยะ รองนายกรัฐมนตรี เดินทางไปจังหวัดพังงาเพื่อประชุมติดตามการปฎิบัติราชการของกลุ่มจังหวัดภาคใต้ฝั่งอันดามัน (จังหวัดภูเก็ต พังงา กระบี่ ตรัง ระนอง) ณ ห้องประชุมสภาองค์การบริหารส่วนจังหวัดพังงา ศาลากลางจังหวัดพังงา โดยมี นายสิทธิชัย ศักดา ผู้ว่าราชการจังหวัดพังงา ผู้ว่าราชการในพื้นที่เขตตรวจราชการที่ 7 หัวหน้าส่วนราชการที่เกี่ยวข้องให้การต้อนรับ และเข้าร่วมประชุมฯ
รองนายกรัฐมนตรีรับฟังการบรรยายสรุปจากผู้ว่าราชการจังหวัดทั้ง 5 จังหวัด ที่ได้รายงาน พร้อมนําเสนอขั้นตอนผลการดําเนินงานในประเด็นสําคัญของแต่ละจังหวัด ได้แก่ 1. การดําเนินงานตามแผนงาน/โครงการของจังหวัด 2. การดําเนินงานตามนโยบายสําคัญของรัฐบาล อาทิ ความเหลื่อมล้ําของสังคมและการสร้างโอกาสเข้าถึงบริการของรัฐ การขับเคลื่อนการพัฒนาตามโครงการไทยนิยมยั่งยืนของจังหวัด 3.การพัฒนาการท่องเที่ยวที่ปลอดภัยและสะอาด 4. ผลการดําเนินงานตามข้อสั่งการของนายกรัฐมนตรี 5. ปัญหาสําคัญและแนวทางการแก้ไขปัญหาของจังหวัด 6. โครงการที่จังหวัดเสนอขอรับการสนับสนุนงบประมาณจากงบประมาณจากงบกลางในอํานาจของรองนายกรัฐมนตรี
โอกาสนี้ รองนายกรัฐมนตรี ได้มอบนโยบายและแนวทางการปฏิบัติราชการแก่ผู้ว่าราชการทั้ง 5 จัหวัดและหัวหน้าส่วนราชการที่เกี่ยวข้องว่า การตรวจราชการในวันนี้ เป็นการมาเพื่อตรวจเยี่ยมจังหวัดในกลุ่มจังหวัดภาคใต้ฝั่งอันดามันเป็นครั้งแรก และที่กําหนดให้เป็นจังหวัดพังงา เพราะเห็นว่าเป็นจังหวัดที่มีความสําคัญ รวมทั้งเพื่อมารับทราบผลการขับเคลื่อนการพัฒนาตามแผนพัฒนากลุ่มจังหวัดในภาพรวม ฯ ปัญหาอุปสรรคในการดําเนินงานตามแผนงาน/โครงการต่าง ๆ ตลอดจนแนวทางการแก้ไขปัญหาที่สําคัญของจังหวัดที่ดําเนินการไปแล้ว และมีแผนในการแก้ไขปัญหาแบบบูรณาการอย่างไร รวมทั้งข้อเสนอเกี่ยวกับแนวทางการแก้ไขปัญหาที่ต้องได้รับการช่วยเหลือสนับสนุนผลักดัน เพื่อให้มีการพัฒนาที่มีความสอดคล้องกับแผนพัฒนาภาคใต้ฝั่งอันดามัน ต่อการพัฒนาด้านการเกษตร อาทิ การส่งเสริมให้เษตรกรปลูกพืชผสมผสาน ปลูกพืชที่มีการควบคุมคุณภาพ การหาช่องทางการตลาดเพื่อยกระดับรายได้ของเกษตรกรให้สูงขึ้นในระยะยาว การทําประมงอย่างยั่งยืนโดยไม่ทําลายทรัพยากรธรรมชาติ การพัฒนาด้านการบริหารจัดการน้ํา การดูแลผู้สูงอายุ ผู้ด้อยโอกาส ตลอดจนการดูแลสุขภาพอนามัย การลดความเลื่อมล้ําของสังคม การสร้างโอกาสเข้าถึงบริการของรัฐ รวมถึงการขับเคลื่อนนโยบายที่สําคัญของรัฐบาล และการขับเคลื่อนการพัฒนาตามโครงการไทยนิยมยั่งยืน
อย่างไรก็ตาม รองนายกรัฐมนตรีได้กล่าวว่า จากการรายงานของผู้ว่าราชการทั้ง 5 จังหวัด ทําให้ได้รับทราบประเด็นปัญหาของแต่ละพื้นที่ และวิธีการจัดการที่แตกต่างกันว่า แต่ละจังหวัดมีแผนงาน/โครงการที่สําคัญ มีแผนแก้ไขปัญหาแบบบูรณาการร่วมกัน โดยเฉพาะอย่างยิ่งเรื่องที่มีผลกระทบกับประชาชน ทั้งด้านเศรษฐกิจ สังคม และความมั่นคง หรือผลกระทบในเรื่องทรัพยากรธรรมชาติและสิ่งแวดล้อม และความเป็นอยู่ของประชาชน หากปล่อยปละละเลยอาจเกิดผลเสียหาย และทําให้ประชาชนได้รับความเดือดร้อน
พร้อมกันนี้ รองนายกรัฐมนตรี ได้ฝากข้อเสนอแนะให้จังหวัดทั้ง 5 มีการดําเนินงานในรูปแบบต่าง ๆ ดังนี้ 1. โครงการไทยนิยม ยั่งยืน ซึ่งถือเป็นนโยบายสําคัญของรัฐบาลในช่วงนี้ว่า ขอให้ทุกภาคส่วนและทุกหน่วยงานที่เกี่ยวข้องควรมีการบูรณาการในการสร้างการรับรู้ให้กับประชาชนในทุกด้าน และค้นหาความต้องการที่แท้จริงของประชาชน เพื่อจัดทําโครงการฯ ตามกรอบการพัฒนาคุณภาพชีวิตและความเป็นอยู่ ซึ่งทุกจังหวัดจะต้องขับเคลื่อนโครงการไทยนิยมฯ ให้บังเกิดผลเป็นรูปธรรม มีความโปร่งใส 2. จังหวัดต้องให้ความสําคัญต่อการมีส่วนร่วมของภาคประชาชน หรือสร้างความร่วมมือในการทํางานของทุกภาคส่วน พร้อมแนวทางพัฒนาตามห่วงโซ่คุณค่าให้ครอบคลุม เพิ่มศักยภาพการผลิตให้เกษตรกร การลดต้นทุนการผลิตยางพาราและปาล์มน้ํามัน การพัฒนาด้านการประมง การเพาะเลี้ยงชายฝั่งให้ครอบคลุมห่วงโซ่คุณค่า การพัฒนาเกษตรผสมผสาน การแปลรูปอาหารฮาลาล การพัฒนาโครงข่ายน้ํา และการบริการด้านจัดการท่องเที่ยวเพื่อลดปัญหาความแออัดและความเสื่อมโทรมของแหล่งท่องเที่ยว ที่เน้นให้ชุมชนรักษาความสะอาดและความปลอดภัย 3. การพัฒนาจังหวัด ต้องสอดคล้องกับการพัฒนาภาค มีความเชื่อมโยงกับยุทธศาสตร์ชาติและแผนพัฒนาเศรษฐกิจและสังคมแห่งชาติ และนโยบายของรัฐบาล 4. ให้จังหวัดเร่งจัดทําแผนงาน/โครงการเร่งด่วน ที่ขอรับการสนับสนุนประมาณในกรอบวงเงินที่ รอง นรม. พล.อ.ฉัตรชัยฯ สามารถอนุมัติได้ เมื่อได้รับการจัดสรรงบประมาณแล้ว ขอให้เร่งรัดดําเนินการโดยเร็ว ทําด้วยความโปร่งใส สามารถตรวจสอบได้ เพื่อบรรเทาปัญหาความเดือดร้อนของประชาชน
ช่วงบ่าย รองนายกรัฐมนตรีและคณะเดินทางไปยังท่าเทียบเรือบ้านสามช่องเหนือ ตําบลกะไหล อําเภอตะกั่วทุ่ง จังหวัดพังงา เพื่อพบปะและเยี่ยมเยียนประชาชนใน 3 ชุมชน (ชุมชนบ้านสามช่องเหนือ ชุมชนบ้านท่าดินแดง และชุมชนโกไคร) จากนั้นได้เดินทางโดยเรือ ไปตรวจเยี่ยมกิจกรรมการท่องเที่ยวของชุมชนบ้านสามช่องเหนือ ซึ่งมีการทําผ้ามัดย้อมสีธรรมชาติและเปลือกไม้ พร้อมเยี่ยมชมบ้านพักแบบโฮมเตย์ ธนาคารหอยแครงเพื่อการท่องเที่ยว และการดําเนินกิจกรรมแพเรือแคนูโดยชุมชน ซึ่งรองนายกรัฐมนตรีได้ซักถามด้วยความสนใจพร้อมกล่าวว่า รู้สึกดีใจที่เห็นความร่วมมือร่วมใจของทุกฝ่ายที่จัดกิจกรรมพัฒนาการท่องเที่ยวของชุมชน ที่สอดคล้องกับวิถีชีวิตดั้งเดิม สิ่งสําคัญคือจะต้องช่วยกันรักษาความสะอาดและความปลอดภัย เพื่อทําให้เป็นแหล่งท่องเที่ยวที่มีคุณภาพ สร้างรายได้ให้กับชุมชน รวมทั้งรักษาทรัพยากรธรรมชาติ เพราะถือเป็นสิ่งที่มีคุณค่า อีกทั้งขอให้ชุมชนได้มีความคิดสร้างสรรค์สิ่งใหม่ ๆ ที่เข้ากับยุคสมัยด้วย
ตอนท้าย รองนายกรัฐมนตรีได้กล่าวย้ําว่า ขอให้ชุมชนได้น้อมนําหลักปรัชญาเศรษฐกิจพอเพียงของในหลวงรัชกาลที่ 9 มาปรับใช้ในการขับเคลื่อนชุมชนเพื่อให้สามารถพึ่งพาตัวเองได้ ควบคู่กับการนําหลักการประชารัฐของรัฐบาลมาเป็นกระบวนการในการพัฒนาชุมชนจนเกิดความเข้มแข็ง และสามารถแก้ปัญหาด้านสังคม สิ่งแวดล้อมและเศรษฐกิจชุมชนได้อย่างเป็นรูปธรรม โดยใช้การท่องเที่ยวในชุมชนมาเป็นเครื่องมือในการกระจายรายได้ แก้ปัญหาความเหลื่อมล้ํา และขจัดปัญหาความยากจนตามนโยบายรัฐบาลได้อย่างยั่งยืน
-----------------------------
กลุ่มประชาสัมพันธ์และเผยแพร่ สํานักโฆษก